Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: december 16-án aláírt Európai Megállapodás kihirdetéséről szóló 1994. évi I. törvény 4. §-ának a) pontjában kapott
Paragraph Index: 7

2. Cikk Meghatározások E Jegyzőkönyvben az „ipari termékek” az Európai Megállapodás 8. Cikkében és 3. sz. Jegyzőkönyvében meghatározott termékeket jelentik; a „közösségi jog” az Európai Közösségek minden jogszabályát és az azokat végrehajtó gyakorlatot jelenti, amely egy adott helyzetre vagy ipari termékek csoportjára, kockázatára alkalmazható, az Európai Közösségek Bírósága értelmezésének megfelelően; a „nemzeti jog” minden jogszabályt és az azokat végrehajtó gyakorlatot jelenti, amellyel Magyarország átveszi a Közösségek egy adott helyzetre vagy ipari termékek csoportjára, kockázatára alkalmazható jogát és gyakorlatát; a jelen Jegyzőkönyvben használt kifejezések jelentése megfelel a közösségi és a magyar nemzeti joganyagban foglaltaknak.

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes